Иван Гранчак

**Иван Гранчак**,  *Гранчак Іван Михайлович*; *7. октобер 1927, Нове Давыдково, Чехословакия – †13. януар 2000, Ужгород, Украина — украинскый историк и сполоченскый дѣятель, фахман з найновшой истории Чехословакии ай Мадярщины, а тыж истории Закарпатской области, доктор историчных наук (1967), професор (1968), академик Меджинародной славянской академии наук (од року 1998), заслуженый працовник освѣты Украины (1991).

## Биография
Походив зоз селянской родины Марии ай Михайла Гранчакох. В родинѣ было 11 дѣти, з котрых доросли лем пятеро. Закончив 7 клас сельской школы, пак в Мукачовѣ горожанку. Дале Мукачовске педучилище, историчну факулту Ужгородской державной универзиты ай ашпирантуру Инштитуту истории АН УССР. Обгаив кандидатску (1955) и докторску (1967) дизертации.

Од року 1955 на педагогичной роботѣ в УжНУ: 1960–1992 — ведучый катедры общой истории, 1992–95 — професор той катедры, едночасно  1980–1981 — декан историчной факулты, 1981–1985 — проректор з учебной роботы; од 1995 — директор Закарпатского регионалного центру социално-економичных и гуманитарных выгледовань НАНУ. В роках 1969–1972 — ведучый оддѣлу истории европскых социалистичных держав Инштитуту истории АН УССР (Ужгород).

В зачатку русинской оброды (1990–1991) Гранчак обстойовав  шпецифичность Закарпатской области и Русинох и быв на челѣ регионалного парламентского комитета, котрый рекомендовав обновити автономию Подкарпатской Руси / Закарпатской области в независимой Украинѣ. Але под натиском мѣстных украинскых националистох, видячи радикализацию русинского руху, зрезигновав од активной участи в ньом.

## Публикации
Автор понад 500 научных, научно-методичных, научно-популарных ай иншых робот. Серед основных суть:
* Олекса Борканюк&nbsp;— полум'яний борець за визволення трудящих Закарпаття.&nbsp;— Київ, 1956;
* Очерки новой и новейшей истории Венгрии.&nbsp;— Москва, 1963 (сполуавторство);
* Робітничий рух Угорщини. 1919–1925.&nbsp;— Львів, 1968;
* Місто над Ужем: Історичний нарис.&nbsp;— Ужгород, 1973 (сполуавторство);
* Шляхом до щастя: Нариси історії Закарпаття.&nbsp;— Ужгород, 1973 (сполуавторство);
* Чехословакия в социалистическом содружестве.&nbsp;— Київ, 1984 (сполуавторство);
* Город над Ужем: Исторический очерк.&nbsp;— Ужгород, 1984 (сполуавторство);
* Закарпаття в сім'ї народів СРСР: До 40-річчя возз'єднання Закарпаття з УРСР.&nbsp;— Київ, 1985;
* История Венгрии.&nbsp;— Москва, 1972.&nbsp;— Том ІІ (сполуавторство);
* Нариси історії Закарпаття. Томи І-ІІ&nbsp;— Ужгород, 1993–1995 (сполуавторство);
* Осередок освіти, науки, культури: Ужгородському державному університету&nbsp;— 50 років.&nbsp;— Ужгород, 1995 (сполуавторство);

Книга *Нариси історії Закарпаття* стала ся первым посткомунистичным нецензурованым выданьом под редакциов Гранчака. Она обсягуе роздѣлы, котрых авторы мали розличны политичны и народностны ориентации (комунисты, украинофилы, русофилы), в чом дакотры критикы видять слабу сторону (еклектичность). Иншы зась суть протикладного погляду: авторы третього тома, котрый вышов посмертно в року 2004, колективно рѣшили его вѣновати памяти Ивана Гранчака.

Сполуавтор учебника «Історія південних і західних слов'ян» (Київ, 1966, 1987) ай методичных приручок про штудентох высшых школ. Под его веденьом были написаны и обгаены понад 20 кандидатскых и докторскых дизертаций.

## Интересны факты
* Докторска дизертация, котру писав 6 рокы, обсяговала 1300 сторон, а в новембрѣ року 1967 став ся з ньов наймолодшым доктором наук в Украинѣ.

## Жерела и одказы
* 
* 
* 

## Референции

Катеґорія:Русиньскы історіци